
Lietuvos Respublikos Vyriausybė  n u t a r i a:
1. Pakeisti Lietuvos Respublikos Vyriausybės 2004 m. birželio 8 d. nutarimą Nr. 699 ,,Dėl įgaliojimų suteikimo įgyvendinant Lietuvos Respublikos nacionaliniam saugumui užtikrinti svarbių objektų apsaugos įstatymą“:
1.1. Pakeisti priedo 36 punktą ir jį išdėstyti taip:

	,,36.
	Viešoji geležinkelių infrastruktūra, Lietuvos valstybei nuosavybės teise priklausantys geležinkelių paslaugų įrenginiai ir kiti įrenginiai ir turtas, reikalingi sklandžiam geležinkelių transporto eismui užtikrinti
	Lietuvos Respublikos susisiekimo ministerija“.



1.2. Papildyti priedą 54 punktu:
	,,54.
	Viešosios geležinkelių infrastruktūros valdytojas, nurodytas Lietuvos Respublikos geležinkelių transporto kodekse
	Lietuvos Respublikos susisiekimo ministerija“.



1.3. Papildyti priedą 55 punktu:
	,,55.
	Lietuvos Respublikos geležinkelių transporto kodekse nurodytos geležinkelio įmonės (vežėjai), kurioms suteikiama išimtinė teisė gauti minimalųjį prieigos prie viešosios geležinkelių infrastruktūros paketą teikiant tranzito geležinkelių transportu paslaugas
	Lietuvos Respublikos susisiekimo ministerija“.



2. Nustatyti, kad šis nutarimas įsigalioja 2019 m. birželio 1 d.

Ministras Pirmininkas 

Susisiekimo ministras


